ଓଡ଼ିଶା ତାଜା ନ୍ୟୁଜ ( ୦୯ ଅକ୍ଟୋବର ଶୁକ୍ରବାର ) ରଣପୁର ଅଞ୍ଚଳ ଚାନ୍ଦପୁର :- କିଛି ଦିନ ତଳେ ରଣପୁର ଅଞ୍ଚଳ ରେ କାହ୍ନୁ ଆତଙ୍କ ସୃଷ୍ଟି କରିଥିବା ବେଳେ ଚାନ୍ଦପୁର ଆଇଆଇସି ରଶ୍ମି ରଞ୍ଜନ ଦାସ୍ ଏକ ମାମଲା ରୁଜ୍ଜୁ କରି ତଦନ୍ତ ଚଳାଇଥିଲେ । ଏହି ତଦନ୍ତ ସମୟରେ ପୋଲିସ ହାତରେ ଲାଗିଛି କାହ୍ନୁ ସୃଷ୍ଟି କରିଥିବା ରାକେଟ୍ ର ଦୁଇ ସମ୍ପୃକ୍ତ । କାହ୍ନୁ ର ସାଥୀ ରଘୁନାଥ ପ୍ରଧାନ, ସରୋଜ ସେଠୀ ଏବଂ କାହ୍ନୁ ମିଶି ହୋମ ସେକ୍ରେଟେରି ତଥା ଆଡିସନାଲ ଚିଫ୍ ସେକ୍ରେଟେରି ବୋଲି ଲୋକଙ୍କୁ ମିଛ କହି ଏକ କୋଟି ଟଙ୍କା ଲୁଟିଛନ୍ତି ବୋଲି ମଧ୍ୟ ଆଭିଯୋଗ ରହିଛି । ନିଜକୁ ଆଇଏସ୍ ଅଫିସର ର ପରିଚୟ ଦେଇ ନୟାଗଡ଼ ଜିଲ୍ଲା ଓ ରଣପୁର ନିର୍ବାଚନ ମଣ୍ଡଳୀ ର ସରକାରୀ ବ୍ୟବସ୍ଥା କୁ ଏକ ପ୍ରକାର କବଜା କରି ନେଇଥିଲା କାହ୍ନୁ ପ୍ରଧାନ ।
ମିଥ୍ୟା ମକଦ୍ଦମା କୁ ଭୃକ୍ଷେପ ନକରି ଅଧିକ କ୍ରିୟାଶୀଳ ହୋଇ ସ୍ବଚ୍ଛ ଓ ନିରପେକ୍ଷ ଭାବେ ତଦନ୍ତ କରି ଅଭିଯୁକ୍ତ ରଘୁନାଥ ପ୍ରଧାନ ଙ୍କୁ ଗିରଫ କରିଛନ୍ତି । ଉକ୍ତ ଅଭିଯୁକ୍ତ ଙ୍କ ସହଯୋଗୀ କାହ୍ନୁ ପ୍ରଧାନ ଏକ ରେଞ୍ଜରୋଭର୍ ଗାଡି ରେ (ଯାହାର ଦାମ କୋଟିଏ ଟଙ୍କା) ସରକାରୀ ହୋମ ଡିପାର୍ଟମେଣ୍ଟ ମାରି ବୁଲିବା ସହିତ ରଣପୁର ର କିଛି ସରକାରୀ ଅଫିସର ମଧ୍ୟ ଏହି ଗାଡି ବ୍ୟବହାର କରୁଥିବାର ଦେଖା ଦେଇଥିଲା । ରଣପୁର ପ୍ରଭାବଶାଳୀ ନେତା ମଧ୍ୟ ଏହି ଗାଡି ବ୍ୟବହାର କରୁଥିଲେ ।ପୋଲିସ ଏହି ଗାଡି କାହାର ? ଏହାକୁ କାହ୍ନୁ କିଭଳି ବ୍ୟବହାର କରୁଛି ? ଏହାର ତଦନ୍ତ ନେଇ ଅଧିକ ସକ୍ରିୟ ହୋଈଛି ଚାନ୍ଦପୁର ପୋଲିସ । ଚାନ୍ଦପୁର ପୋଲିସ ଏହି କେସ୍ ର ପୁଙ୍ଖାନୁପୁଙ୍ଖ ତଦନ୍ତ କରି ଫେରାର ଥିବା ଅନ୍ୟ ଦୁଇ ଜଣଙ୍କୁ ଗିରଫ କରିବା ପାଇଁ ଜୋର ଧରିଛି । ପୋଲିସ ର ସଫଳ ପ୍ରୟାସ , କାହ୍ନୁ ଆତଙ୍କ ମାମଲା ଚାନ୍ଦପୁର ରେ ଏକ ସଫଳ ରୂପ ନେବ ବୋଲି ଚର୍ଚ୍ଚା ହେଉଛି ।
